title: Déwa Wisnu
text: Manut ring kitab Purana, Déwa Wisnu sering nyrewadi ka jagaté jagi nylametang jagat saking pralaya, ketah kauningin panyrewadian. Déwa Wisnu ring jagaté kabaos Awatara, minakadi Rama awatara, Kresna awatara, Buddha awatara, miwah sané lianan. Déwa Wisnu langsung medal ka jagaté jagi nylametang jagat, ngupapira gumi miwah budayannyané, ngicalang sakancan adharma, taler nyobiahang dharma ring jagaté puniki. Rikala Déwa Wisnu nyrewadi, Dewi Laksmi pastika nyarengin Ida nyrewadi ring jagaté. Déwi Laksmi nénten lian pinaka saktin Ida utawi istri Déwa Wisnu.